CELEX: 32022R0680
Language: fi
Date: 2022-04-27 00:00:00
Title: Komission täytäntöönpanoasetus (EU) 2022/680, annettu 27 päivänä huhtikuuta 2022, täytäntöönpanoasetuksen (EU) 2020/178 liitteessä olevien tietojen muuttamisesta lisäämällä Yhdistynyt kuningaskunta (Pohjois-Irlanti) alkuperäpaikaksi, jonka osalta kasvien, hedelmien, vihannesten, kukkien tai siementen tuonti unioniin ei edellytä kasvinterveystodistusta

28.4.2022   
               
               
                  FI
               
               
                  Euroopan unionin virallinen lehti
               
               
                  L 125/1
               
            
         KOMISSION TÄYTÄNTÖÖNPANOASETUS (EU) 2022/680,
         annettu 27 päivänä huhtikuuta 2022,
         täytäntöönpanoasetuksen (EU) 2020/178 liitteessä olevien tietojen muuttamisesta lisäämällä Yhdistynyt kuningaskunta (Pohjois-Irlanti) alkuperäpaikaksi, jonka osalta kasvien, hedelmien, vihannesten, kukkien tai siementen tuonti unioniin ei edellytä kasvinterveystodistusta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 45 artiklan 1 kohdan neljännen alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2020/178 (2) säädetään, että jäsenvaltioiden, satamien, lentoasemien ja kansainvälisten liikenteenharjoittajien on asettava kaikissa unionin saapumispaikoissa tai kaikissa unioniin menevissä liikennevälineissä kolmansista maista saapuvia matkustajia varten esille julisteita, joissa on tiettyjä tietoja kielloista ja vaatimuksista, jotka koskevat kasvien, kasvituotteiden ja muiden tavaroiden tuontia. Tarkemmin sanoen kyseisen täytäntöönpanoasetuksen liitteessä esitetään juliste, jossa on tällaiset tiedot, mukaan lukien tieto niistä kolmansista maista, joiden osalta kasvinterveystodistusta ei vaadita kasvien, hedelmien, vihannesten, kukkien tai siementen tuomiseksi unionin alueelle.
                  
               
                     (2)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti asetusta (EU) 2016/2031 ja siihen perustuvia komission säädöksiä, kuten täytäntöönpanoasetusta (EU) 2020/178, sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa määrätyn siirtymäkauden päättymisen jälkeen.
                  
               
                     (3)
                  
                  
                     Näin ollen täytäntöönpanoasetuksen (EU) 2020/178 liitteessä esitetyssä julisteessa olevia tietoja olisi muutettava lisäämällä Yhdistynyt kuningaskunta (Pohjois-Irlanti) alkuperäpaikaksi, jonka osalta kasvien, hedelmien, vihannesten, kukkien tai siementen tuonti unioniin ei edellytä kasvinterveystodistusta. Täytäntöönpanoasetuksen (EU) 2020/178 liitettä olisi sen vuoksi muutettava.
                  
               
                     (4)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2020/178 muuttaminen
            Korvataan täytäntöönpanoasetuksen (EU) 2020/178 liite tämän asetuksen liitteessä olevalla tekstillä.
         
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä huhtikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2020/178, annettu 31 päivänä tammikuuta 2020, kieltoja koskevien tietojen esittämisestä kolmansista maista saapuville matkustajille sekä postipalvelujen ja tiettyjen ammattimaisten toimijoiden asiakkaille siltä osin kuin on kyse kasvien, kasvituotteiden ja muiden tavaroiden tuonnista unionin alueelle Euroopan parlamentin ja neuvoston asetuksen (EU) 2016/2031 mukaisesti (EUVL L 37, 10.2.2020, s. 1).
      
      
         
            LIITE
            
               
                  
                     ”LIITE
                     1 artiklassa tarkoitettu juliste
                     
                        
                  
               ”